दरअसल गर्भनिरोधक गोलियों की शुरुआत 60 के दशक में हुई. पहली जेनरेशन की गोलियों से महिलाओं में कई तरह के साइड इफेक्ट देखे गए थे. इन्हीं को सुधारने के लिए धीरे धीरे इनमें बदलाव किए गए और दूसरी, तीसरी और चौथी जेनरेशन की गोलियां बनाई गयी. इन दिनों बाजार में 'थर्ड' और 'फोर्थ' जेनरेशन की गोलियां भी उपलब्ध हैं. लेकिन अब माना जा रहा है कि तीसरी और चौथी पीढ़ी की ये गोलियां एक बार फिर सेहत पर बुरा असर डाल रही हैं.